*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*66. számú előterjesztés*

Bátaszék Város Önkormányzat Képviselő-testületének 2022. március 23-án

16 órakor megtartandó ülésére

TOP\_Plusz-1.2.1-21. kódszámú, Illegális hulladéklerakó felszámolása Bátaszéken tárgyú projekt pályázatának benyújtásához szükséges megalapozó dokumentumok készítésére vállalkozó kiválasztása

|  |
| --- |
| **Előterjesztő:** Dr. Bozsolik Róbert polgármester**Készítette:** Bozsolik Zoltán mb. városüzemeltetési irodavezető**Törvényességi ellenőrzést végezte:** Kondriczné dr. Varga Erzsébet jegyző**Pénzügyileg ellenőrizte:** Nagyné Gyura Györgyi pénzügyi irodavezető**Tárgyalja:**PG Bizottság: 2022. 03. 22. |

**Tisztelt Képviselő-testület!**

Közzétételre került a 2021-27-es időszak egyes pályázati felhívásai. A TOP\_Plusz-1.2.1-21 Élhető települések pályázat keretében támogatható illegális hulladéklerakók felszámolása a 2012. évi CLXXXV. törvény 61. § (4) bekezdése alapján közterületen jogellenesen elhelyezett vagy elhagyott hulladék elszállítása, ártalmatlanítása, terület helyreállítása.

Választható, önállóan nem támogatható tevékenységek:

a) Kapcsolódó kármentesítési munkák, amennyiben főtevékenységként nem támogatott.

b) Önkormányzati tulajdonú barnamezős területek alapinfrastruktúrájának kiépítése (gáz, ivóvíz, szennyvíz-csatorna, utak és közvilágítás, elektromos vezetékrendszer, távközlési és kommunikációs hálózat).

c) Települési zöldhulladék hasznosítás érdekében a szükséges építmények építése, meglévő épületek átalakítása, bővítése, valamint szükséges eszközbeszerzés (pl. szárítók, aprítók, komposztálók).

d) Szemléletformálás.

A főtevékenységhez kapcsolódó feltételek, elvárások:

a) Hulladéklerakó rekultiváció esetében a rekultivációs tervet lekésőbb az 1. mérföldkőig szükséges benyújtani.

b) Barnamezős terület kármentesítése esetén a Felhívás 13.3. pont fogalomjegyzékében a „Barnamezős terület” fogalomnak való megfelelést a Projekt-előkészítő Tanulmányban szükséges bemutatni a támogatási kérelem benyújtásakor.

c) Barnamezős terület kármentesítése estében a terület szennyezettségének és a kármentesítési beavatkozás megvalósíthatóságának bemutatását, a környezetvédelmi hatóság erre vonatkozó állásfoglalását legkésőbb az 1. mérföldkőig szükséges benyújtani.

d) A kármentesítési feladatoknak illeszkedniük kell az Országos Környezeti Kármentesítési Program elvárásaihoz, és meg kell feleljenek a felszín alatti vizek védelméről szóló 219/2004. (VII. 21.) Kormányrendelet előírásainak.

e) Amennyiben releváns, elvárás, hogy a 219/2004. (VII. 21.) Korm. rendelet előírásainak megfelelően a kármentesítésre vonatkozó adatok a FAVI KÁRINFÓ adatbázisában rögzítése kerüljenek.

A területspecifikus melléklet alapján Dél-Tolna fejlesztési célterületre elkülönített keretösszeg 800 millió Ft., a vissza nem térítendő támogatás összege minimum 100 millió Ft, maximum 800 millió Ft.

A támogatási kérelem benyújtásának időtartama: 2022. augusztus 22. - 2022. október 7.

Érintett terület: 046/16 hrsz., területének nagysága: 7.515m2

A támogatási kérelemmel egyidejűleg szükséges benyújtani a Felhívás mellékletei között szereplő útmutató alapján elkészítendő Megalapozó dokumentumot, melynek célja információ nyújtása a támogatási kérelem megalapozottságáról, finanszírozási és megvalósíthatósági elemeiről.

- Átnézeti helyszínrajz a beruházással érintett terület lehatárolásáról a települési szövetben (térkép);

- A tervezett beavatkozás helyszínrajzi bemutatása;

- Meglévő állapotot bemutató fotódokumentáció

- Egyéb releváns szakmai dokumentum (pl. igényfelmérést alátámasztó dokumentumok, megyei pontozási szempont által elvárt dokumentum.)

- A tevékenységek részletezésével költségbecslés.

A TOP\_Plusz-1.2.1-21. kódszámú, „Illegális hulladéklerakó felszámolása” tárgyú projekt előkészítése kapcsán, a pályázat benyújtásához szükséges megalapozó szakvélemény elkészítése tárgyú feladatok elvégzésére ajánlatok kerültek bekérésre.

Ajánlattételre szóló felhívás került kiküldésre három vállalkozónak.

Az ajánlattételi határidő lejártáig három ajánlattevő nyújtotta be ajánlatát. Az ajánlatok formai és tartalmi szempontoknak megfelelnek (lásd 1.sz. melléklet).

Az ajánlattevők árajánlatában az alábbi ellenszolgáltatást ajánlotta meg.

1. Az ajánlattevő neve: Öko-Eco Tanácsadó Bt.

 7100 Szekszárd, Bartók B. u. 7.

Ajánlati ár: 400.000,-Ft + 0% Áfa (AAM), azaz 400.000 Ft

1. Az ajánlattevő neve: AQUA Engine Mérnöki, Környezetvédelmi, Szolgáltató Kft.

2040 Budaörs, Szép utca 50-52. A. ép.

Ajánlati ár: 520.000,-Ft + 27 % Áfa, azaz 660.400 Ft

1. Az ajánlattevő neve: SCARABEUS Környezetgazdálkodási Kft.

7100 Szekszárd, Béla tér 5.

Ajánlati ár: 250.000,-Ft + 27% Áfa, azaz 317.500 Ft

A pályázat nyertessége esetén teljes egészében elszámolható költség lesz a vállalkozási díj.

A fejlesztési céltartalék terhére javasoljuk a forrás biztosítását.

Javasoljuk a SCARABEUS Környezetgazdálkodási Kft. (7100 Szekszárd, Béla tér 5.) ajánlattevővel bruttó 317.500,-Ft összeggel történő szerződéskötést.

***H a t á r o z a t i j a v a s l a t :***

**TOP\_Plusz-1.2.1-21. kódszámú, Illegális hulladéklerakó felszámolása Bátaszéken tárgyú projekt pályázatának benyújtásához szükséges megalapozó dokumentumok készítésére vállalkozó kiválasztására**

Bátaszék Város Önkormányzata Képviselő-testülete;

1. a TOP\_Plusz-1.2.1-21. kódszámú, Illegális hulladéklerakó felszámolása Bátaszéken tárgyú projekt pályázatának benyújtásához szükséges megalapozó dokumentumok készítése tevékenység ellátására legalacsonyabb ajánlati árat tevő SCARABEUS Környezetgazdálkodási Kft.-t (7100 Szekszárd, Béla tér 5.) bízza meg,
2. a feladat ellátásához szükséges bruttó 317.500,- Ft vállalkozói díj kifizetését az önkormányzat 2022. évi költségvetésének fejlesztési céltartaléka terhére biztosítja.

*Határidő: 2022. március 31.*

*Felelős*: Dr. Bozsolik Róbert polgármester

 (szerződés aláírásáért)

*Határozatról értesül*: SCARABEUS Környezetgazdálkodási Kft.

 Bátaszéki KÖH városüz. iroda

Bátaszéki KÖH pénzügyi iroda

 irattár